Na temelju članka 41. Statuta „Thalassotherapije“-Specijalna bolnica za medicinsku rehabilitaciju bolesti srca, pluća i reumatizma, Opatija, (Pročišćeni tekst) i odobrenog Plana Prijema zdravstvenih radnika-pripravnika u zdravstvenim ustanovama u 2025. godini (KLASA: 500-01/25-08/21, URBROJ: 534-07-2/1-25-16 od 18. lipnja 2025. godine) ravnatelj objavljuje

**JAVNI NATJEČAJ**

**Ad/I.** za prijam zdravstvenih radnika-pripravnika u radni odnos za obavljanje pripravničkog staža.

Navedena zapošljavanja provode se u skladu s Odlukom o financiranju pripravničkog staža zdravstvenih radnika u 2025. godini, te se svi ugovori o radu sklapaju na određeno vrijeme (radi obavljanja pripravničkog staža u trajanju od 12 mjeseci), a provodi se za radno mjesto:

**-prvostupnik/ica radiološke tehnologije**-1 izvršitelj

Uvjeti:-VŠS

-prvostupnik/ica radiološke tehnologije.

Osobe koje se prijavljuju na javni natječaj dužne su dostaviti svoju prijavu u roku od 8 dana od objave javnog natječaja uz priloge;

-zamolbu i životopis,

-dokaz o odgovarajućem stupnju obrazovanja (preslika diplome ili svjedodžbe o stečenom obrazovanju),

-prosjek ocjena tijekom obrazovanja,

-potvrdu o duljini trajanja obrazovanja,

-potvrdu o statusu branitelja ili osobe s invaliditetom,

-potvrdu o radnom iskustvu (elektronički zapis HZMO-a o radnom iskustvu).

Osobe koje prema posebnim propisima ostvaruju pravo prednosti kod zapošljavanja, moraju se u prijavi pozvati na to pravo, uz prijavu priložiti dokaze iz kojih je vidljiva osnova ostvarivanja prava prednosti te svu propisanu dokumentaciju prema posebnom zakonu.

Pozivaju se osobe iz članka 102. stavka 1.-3. Zakona o pravima hrvatskih branitelja iz Domovinskog rata i članovima njihovih obitelji (NN 121/17, 98/19, 84/21, 156/23) dostaviti dokaze iz članka 103. stavka 1. istoga zakona u svrhu ostvarivanja prava prednosti pri zapošljavanju.

Osobe koje ostvaruju prednost pri zapošljavanju sukladno članku 48. Zakona o civilnim stradalnicima iz Domovinskog rata (NN 84/21) uz prijavu na javni natječaj osim dokaza o ispunjavanju traženih uvjeta trebaju priložiti i dokaze iz članka 49. cit. Zakona u svrhu ostvarivanja prednosti pri zapošljavanju koji su objavljeni na web stranici Ministarstva hrvatskih branitelja.

Osobe koje se pozivaju na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na javni natječaj, osim dokaza o ispunjavanju traženih uvjeta trebaju priložiti i dokaze o utvrđenom statusu osobe s invaliditetom.

Radni odnos zasniva se uz probni rad, a prije donošenja odluke o odabiru kandidata, Bolnica zadržava pravo provođenja usmenog i pismenog testiranja u svrhu provjere znanja, vještina, sposobnosti i prednosti bitnih za obavljanje poslova radnog mjesta za koje se kandidati primaju u radni odnos.

Bolnica će dostavljene podatke pristupnika obrađivati u skladu s odredbama pozitivnih propisa koji uređuju zaštitu osobnih podataka. Osobni podaci sadržani u dokumentaciji koju je potrebno priložiti prikupljaju se u svrhu provođenja natječajne procedure i izbora kandidata za prijam u radni odnos radi obavljanja pripravničkog staža, te podnošenjem molbe za prijavu na javni natječaj kandidat daje Bolnici privolu za korištenje njegovih osobnih podataka u navedenu svrhu.

Sukladno Zakonu o ravnopravnosti spolova (NN 82/08, 125/11, 20/12, 138/12, 69/17) na javni natječaj se mogu javiti osobe oba spola.

Bolnica pridržava pravo, djelomično ili u cijelosti, u svako vrijeme poništiti ovaj javni natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

Rezultati javnog natječaja biti će objavljeni na službenoj stranici Bolnice.

Prijave kandidata podnose se na adresu: Maršala Tita 188/1, 51410 Opatija, pismenim putem ili osobno u ravnateljstvu s naznakom „za javni natječaj“.

Nepravovremene prijave i prijave s nepotpunom dokumentacijom izuzeti će se iz razmatranja.

**THALASSOTHERAPIA OPATIJA**